Smukt hus på stille villavej tæt på Arsenal tube station. Vi følte os velkomne fra det øjeblik, vi trådte ind ad døren. Teresa var utrolig imødekommende og venlig og var oprigtigt interesseret i at lære os at kende under vores besøg. Om morgenen blev vi tilbudt friskbagte scones med jam og clotted cream! :) Kommunikationen med Teresa forud for vores ankomst var rigtig god. Selvom vi ankom før check-in tidspunktet, kunne vi stille vores kufferter på værelset. Husets rengøring var helt i top, sengen komfortabel og håndklæderne lækre og bløde. Teresa havde endda på forhånd sørget for adaptere til os, da Storbritannien har andre stikkontakter end Danmark. Hyggelig lille have hvis man ryger. Vi kommer gladeligt tilbage!